cyanic-selkie/wikianc huggingface dataset:
Бајхлинген
Бајхлинген (Beichlingen) — село и поранешна општина во округот Земерда, во сојузната покраина Тирингија, Германија. Од 1 јануари 2019 година претставува дел од градот Келеда.
Географија
Бајхлинген се наоѓа пет километри северно од градот Келеда, во Тириншката Котлина, на јужниот раб од ридскиот масив Шмике. На источниот дел од општината се наоѓа пошумениот Кинцелсберг со височина од 380,1 метар.
NGC 3093
NGC 3093 — елиптична галаксија во соѕвездието Секстант, заведена во Новиот општ каталог на длабоконебесни тела.
Откривање
Објектот е откриен на 22 јануари 1865 година од страна на Алберт Март, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 3093 е од видот E6. Видливиот сјај со голо око изнесува 14,2 m, а оној во рамките на интервалот од минималната до максималната честота 15,2 m, додека површинскиот сјај изнесува 12,6 m/лм2. NGC 3093 има привидни димензии од 0,7' х 0,3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 10 ч 0 м 53,5 с, а неговата деклинација, односно висината на лакот на тој агол, - 2° 58' 17". Положбениот агол на објектот е во износ од 50°.
Други поделби
Проучување на NGC 3093 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 28977. Во рамките на атласот на длабокото небо, Уранометрија 2000.00, објектот припаѓа на групата означена со бројот 234; додека во Каталогот на основни ѕвезди (GSC) е групиран под бројот 4906. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 470.
Зоран Мицев
Зоран Мицев — македонски поет.
Животопис
Мицев е роден на 10 јануари 1982 година во Кочани. Тука завршил основно и средно образование. Инспирацијата за пишување кај овој автор се појавувила уште во текот на основното образование, но со пишување интензивно почнал да се занимава во средношколските денови. Денес, тој е член во литературниот клуб „Копнеж” во Кочани, a литературниот ентузијазам и ангажираност резултирале со издавање на првата авторска книга на Мицев, збирката поезија „Темјанушка“.
Суздаљ
Суздаљ (Су́здаль) — град во Владимирската област, Русија. Има население од.
Мириц (појаснување)
Мириц доаѓа од словенскиот збор „morcze“ = море (или мало море) и може да се однесува на:
Засечишта (Здуње)
Засечишта — археолошко наоѓалиште во поречкото село Здуње. Претставува населба од средниот век. Се наоѓа на 1 км источно од наоѓалиштето Бошевци на надморска висина од 750 метри. Се смета дека тука било средновековното селце Сечен Камен кое припаѓало на Андреашкиот манастир на реката Треска. Тука денес на заравметото плато во истоименото место се распознаваат темели од некогашната населба која егзистирала тука.
Валтер фон Браухич
Валтер Хајнрих Алфред Херман фон Браухич (германски: Walther Heinrich Alfred Hermann von Brauchitsch, 4 октомври 1881 - 18 октомври 1948 ) бил германски началник на Врховна команда на копнените сили во првите години од Втората светска војна. Тој бил противник на нацистичкиот режим, но тој не се спротивставил на плановите на Хитлер за војната. Тој се пензионирал по германскиот пораз во Москва, но по војната, Браухич бил уапсен и обвинет за воени злосторства, но починал пред почетокот на судењето.
АвгустаВесланд AW119 Коала
Хеликоптерот е развиен од структурата на хеликоптерот А 109, но со: поинаков стоен трап (скии наместо тркала), подолг труп и пониска цена на чинење. На хеликоптерот е вграден четирикрак носечки ротор, со глава изработеа од титан, а краците од композитни материјали. Хеликоптерот може да понесе шест до седум патници или 1000 кг товар. Во спасувачки мисии може да понесе две носилки со три медицински лица. На хеликоптерот е вграден турбомлазен мотор Pratt & Whitney PT6B-37, еден од најдобрите мотори во својата класа.
Основни податоци
- Тип: повеќенаменски хеликоптер
- Класа: лесен
- Сместување: еден или два пилоти и шест или седум патници
- Земја на потекло: Италија
- Производител: Agusta (Италија)
- Статус: прв лет во 1995, а употреба од 1997
- Земји корисници:
Техничкотактички податоци:
- Намена: за цивилна и воена употреба
- Мотор: еден турбомлазен мотор P&W PTGB-37 со сила од 1,002 кс
- Димензии:
- Тежини:
- Перформанси:
- Опрема: стандарна комуникациска и навигациска
Нојкирх
Нојкирх може да се однесува на следниве места во Германија:
Кулен
Кулен е сувомесен производ, вид на колбас, кој традиционално се прави во Војводина (Србија) и Славонија и Барања (Хрватска), каде е познат и под називот кулин. Еден колбас тежи околу 700 до 1000 грама.
Кулен во Војводина
Во Војводина постојат различни видови на кулен, кои зависат од местото каде што ги прават. Некои од најпознатите видови се:
Сите овие видови на кулен се произведуваат на релативно слични начини.
Сремски кулен
Еден од најпознатите е сремскиот кулен, кој прв се произведувал индустриски, па поради тоа бил најпознат вид на кулен во Југославија. Сепак, изгледот и вкусот на индустрискиот производ биле сменети. Денес некои од месните индустрии произведуваат кулен сличен по изглед на домашниот сремски кулен, но вистиснкиот вкус може да се најде само во некои локални месарници низ Војводина.
Постојат бројни рецепти за сремски кулен, бидејќи некогаш секое семејство во Срем имало свој таен рецепт. Според некои рецепти се додава и говедско месо или сланина, а по правило куленот се произведува само од свинско месо.
Петровечки кулен
Во Бачки Петровец посебно место зазема петровечкиот кулен, кој Словаците го наследиле од своите предци, доселени во Петровец во среината на XVIII век. Се произведува без адитиви и конзерванси, само со свинско месо, лута пиперка, лук, мелен ким, малку шеќер и сол. Месото се мели низ отвори од 8 милиметри, се додаваат зачините, смесата се полни во свинско дебело црево, а потоа се суши и се чади. Чадењето се одвива во текот на две недели со чад од суво дрво.
Општина Цанкова
Општина Цанкова (Občina Cankova) — општина во североисточна Словенија. Седиште на општината е селото Цанкова. Областа е дел од историскиот регион Прекмурје. Денес е дел од Помурскиот статистички регион. Во 2020 г. населението броело 1.734 жители.
Населени места
Покрај општинското седиште Цанкова, општината ги опфаќа и следните населени места:
Историја
Подрачјето на денешната општина првично било во состав на Градската општина Мурска Собота. Во 1995 г. е создадена Општина Цанкова-Тишина, која постоела сè до одвојувањето на Општина Тишина во 1999 година.
Космос-2107
Космос-2107 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 4 декември 1991 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 3000 килограми. Космос-2107 бил воен извидувачки сателит за следење на флоти.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 92,7 минути, додека аголот на наклонетост на орбиталната рамнина во однос на рамнината на екваторот изнесувала 65,0°. Најголемото растојание од Земјата го достигнал на 417 км, а најмалото на 403.
Холтер монитор
Холтер мониторот е пренослив уред за постојано следење на разна електрична активност на срцето за најмалку 24 часа.
Најчеста употреба на холтерот е за мониторинг на активноста на срцето (електрокардиографија), но исто така може да се користи и за мониторирање на мозочната активност (електроенцефалографија) или артерискиот притисок.
Холтер мониторот е наречен според лекарот Норман Холтер. Неговата употреба во клиничка пракса започнала во 1960те.
Неврокоп
Неврокоп или Гоце Делчев (Гоце Делчев) — град во Пиринска Македонија, во денешната Благоевградска област, југозападна Бугарија.
Име
Во 1951 година, градот бил преименуван во чест на македонскиот револуционер Гоце Делчев, кој бугарската држава го смета за свој деец.
Географија
Градот е сместен во југоисточното подножје на Пирин Планина, во Неврокопската Котлина. Се наоѓа на 97 километри од центарот на областа Горна Џумаја и околу 200 километри од главниот град Софија. Просечната надморска височина на градот е 545 метри. Градот е распослан на двата брега на Неврокопската Река (наречена и Градска Река), притока на реката Места, која тече три километри источно од градот.
Антички период
Неврокоп е наследник на древниот град Никополис ад Нестум, кој е основан пред 2 век п.н.е. од римскиот цар Трајан и остатоците од тврдината се наоѓаат на 7 километри источно од Неврокоп. Името Неврокоп е турската форма на грчкото Николопис.
Отоманско Царство
Неврокоп паѓа под Отоманското Царство некаде помеѓу 1374 и 1383 година, кога се освоени Драма и Сер. Градот почнува да се води во отоманскиот катастар за првпат по последното освојување на Солун од страна на Отоманското Царство во 1430 година. Селото се споменувало под името Неврокоп во османлискиот дефтер №525 од 1444 годиа, каде што е опишано како големо христијанско село со 131 домаќинство, 12 неженети и 24 вдовици. Според тоа, Неврокоп во тој период претставува најголемото село во регионот. Потоа Неврокоп се развива мошне брзо и во период од еден век прераснува во доминантно муслимански град.
Според османслиските даночни регистри од 1464/1464 година, во Неврокоп биле регистрирани 208 христијански домаќинства, 50 неженети и 19 вдовици, како и 12 муслимански домаќинства.
Во османлиските даночни регистри од 1478/1479 година во Неврокоп биле запишани 393 христијански домаќинства, 31 вдовица, како и 42 муслимански домаќиства.
Во османлискиот даночен дефтер №70 од 1519 година, Неврокоп се споменува со 167 муслимански домаќинства, 67 неженети муслимани, како и 315 христијански домаќинства, 26 неженети и 69 вдовици.
Порастот на муслиманското население нараснува во 1530 година, кога бројот на муслиманите се зголемува на 295 домаќинства и 52 неженети, а христијаните се 381 домаќинство, 43 неженети и 71 вдовица.
Во 1565 година, султан Сулејман I Величествениот издава ферман за изградба на уште една џамија за спомен на син му Шезаде Мехмед.
Во 1569/70 година, муслиманските домаќинства се 281, а христијанските 385 домаќинства. Според овие бројки, 42 % од населението во градот го сочинуваат муслимани. Во 1530 година имало 5 муслимански и 13 христијански маала, а по 1569 година - 13 муслимански и 6 христијански.
Турскиот патописец Хаџи Калфа го споменува Неврокоп како центар на кадилак и забележува дека наликува на мал град со богати слоеви на железна руда. А при посетата на патописецот Евлија Челебија, го опишува градот како голем, убав, со многу џамии и 12 минариња, дервишки текиња, анови, амами, училиште и многу убави куќи, како и резиденции на бројната администрација.
Во 1906/7 година Неврокоп бил дел од Солунскиот вилает и имал 20 маала, 1432 куќи, 598 продавници, 12 џамии, 2 цркви и не помалку од 8 теќиња. Освен тоа, градот имал 7 муслимански и 2 христијански училишта.
На табелата е прикажан бројот на население на Неврокоп за периодот 1444 – 1723: Во 1900 година, градот бил центар на Неврокопската каза која вклучувала 123 села и 74 770 жители, од кои 35 310 Македонци христијани,, 26 960 Македонци-муслимани и 12 500 Турци.
Според статистиката на бугарскиот етнограф Васил К’нчов (Македонија. Етнографија и статистика) од 1900 година, населението во градот Неврокоп броело 6 215 жители, од кои 5 000 Турци, 850 Македонци, 190 Власи, 110 Евреи и 65 Роми.
Според секретарот на егзархијата Димитар Мишев („La Macédoine et sa Population Chrétienne“) од 1905 година, во Неврокоп имало 1 016 Македонци егзархисти, 288 Македонци патријаршисти 60 Грци и 116 Роми.
Демографија
Според пописот од 2011 година, во Неврокоп имало 19 219 жители.
На табелата е прикажан националниот состав на населението во градот: На табелата е прикажан бројот на населението во Неврокоп за периодот 1934-2011:
Шлаг
Шлаг e производ што се добива со мешање на белките со шеќерот или слатка павлака, или исто така мешање на млекото со прашокот за шлаг. Денес можe да се купи готов шлаг крем замрзнат или во форма на спреј во шише. Шлагот може да се користи како самостоен десерт или како додаток на кафе, овошни салати или за декорација на торти и колачи.
Начин на подготовка
Шлагот обично има 36-45% млечни масти. За матење на шлагот се користи електричен или рачен миксер.
Тутаев
Тутаев (Тута́ев) — град во Јарославската област, Русија. Има население од.
Патување низ вселената со постојано забрзување
Постојано забрзување — предложен облик на патување низ вселената. Се подразбира дека погонскиот систем од секој вид работи со постојано забрзување-за првата половина од патувањето што непрекинато го турка леталото кон својата цел, и за втората половина од патувањето постојано забавува, па вселенскиот брод ќе пристигне до целта во состојба на мирување.
Погони со постојано забрзување
Постојаното забрзување е позаното од неколку причини:
Сепак, постојаното забрзување е неефикасно во користењето на горивота и енергијата, и не се користи во постојните погони за летови во вселената.
Постојан потисок наспроти постојано забрзување
Летовите со постојан потисок и постојано забрзување се ссотои од вселенски брод чиј мотор постојано е во погон. Во случајот каде што ограничувањето на забрзувањето на возилото е висок во споредба со месното гравитационо забрзување, орбитата е праволиниска. Леталото се движи дирекно кон целта (земајќи ја предвид и подвижноста на целта), при што забрзувањето е постојано и со голем потисок сè додека не ја достигне целта. Доколку се јави потреба леталото да застане кај целта, без да се изврши прелетување, тогаш леталото мора да ја смени својата насока на половина од патот и започнува да забавува на остатокот од патот.
При постојан потисок на патеката, забрзувањето на возилото се зголемува во тек на активниот погон, со оглед на тоа што се постојано се користи горивото масата на возилото се намалува. Ако, наместо постојан притисок, возилото има постојано забрзување, моторотниот потисок мора да се намали за време на патувањето.
Меѓуѕвездено патување
При изминување на меѓуѕвездени растојанија, вселенскиот брод со употреба на значајно постојано забрзување ќе се доближи до брзината на светлината, па ефектите на специјалната релативност(како што е разликата на изминувањето на времето меѓу времето на бродот и планетарното време) се од важност.
Остварлливост
Моментално човекот не лансира вселенски бродови кон ѕвездите затоа што тоа е премногу тешко и премногу скапо со моменталната технологија. Погоните со постојано забрзување не се исклучок.
Постојат две општи категории за начини на решавање на овој проблем: еден начин е повисока ефикасност на горивото, а другиот е да се добива погонската енергија од непосредната средина средина, кога бродот поминува низ неа. Двете можности за поефикасно гориво се јадрениот погон и материја-антиматерија. Една можност за пристап на едерење на бродот е примерот со сложувањето на силите кај ветрот и водата што овозможува да се движи бродот со едра.
Насобирањето на гориво при движењето или набојниот погон ќе ја изгуби ефикасноста како брзина на вселенското летало се зголемува во однос на планетарниот појдовен систем. Ова значи дека горивото треба да се забрза до брзината на вселенското летало за да сеизвлече максималната енергија и така да се намали драматично потрошувачката на горивото.
Сличен проблем е и отпорот. Ако возилото се движи со брзина близу брзината на светлината е во заемодејство со материјата и енергијата што се движи полека во планетарниот појдовен систем: сончевиот ветар, магнетното поле, космичкото микробраново зрачење, што ќе предизвика отпор кој ќе го намали забрзувањето на моторот.
Вториот голем проблем со кои се соочуваат бродовите при користењето на постојаното забрзување за меѓуѕвездените патувања се судирите со материјата и зрачењето додека патува. За време на патувањето бродот ќе се судира со амтеријата со брзина блиска до брзината на светлинатасо што ударите би биле драматични.
Брзини за меѓуѕвездени патувања
Ако вселенскиот брод користи постојано забрзување над меѓуѕвездените растојанија, ќе се доближи до брзината на светлината. Ако вселенскиот брод користи константно забрзување на меѓуѕвезденото растојание, ќе пријде до брзината на светлината од срединиот дел од своето патување кое ќе се гледа од планетарната референта рамка. Ова значи дека на интересниот ефект на релативност че стане важен. Најважниот ефекет е тоа што ќе се појават различни брзини во рамката на бродот и во планетарната рамка, а тоа значи дека брзината на бродот и правутањето ќе се појават во две различни рамки.
Планетарен појдовен систем
Од планетарната референтна рамка, брзината на бродот ќе биде ограничена од брзината на светлината, што може да пријде на брзината на светлината, но никогаш нема да ја достингне.Ако бродот користи 1 G постојано забрзување, ќе се доближи до брзината на светлината во временски период од една година, и патувале околу пола светлосна година во далечина. Средината на патувањето брзината на бродот ќе биде околу брзината на светлината и ќе се забавува повторно на нула во текот на една годинаа на крајот на патувањето.
Како правило, за постојано забрзување од еден Г, времето на бродот ќе биде на далечина од една светлосна година до дистанцата, плус уште една година. Ова правило ќе даде одговори кој се пократки од точните пресметани одговори но со разумна точност.
Бродски појдовен систем
Од појдовниот систем, бродското забрзување нема да се промени, како што ќе се одива патувањето. Па така планетарниот појдовен систем ќе биде сè повеќе и повеќе релативистички. Ова значи дека за патниците на бродот патувањето ќе биде многу пократко од она што го гледаат планетарните набљудувачи.
Со константно забрзување од 1g, ракетата може да го пропатува пречникот на нашата галаксија за околу 12 години, ако во последната половина од патувањето се забавува од 1g патувањето ќе трае околку 24 години. Ако патувањето е само до најблиската ѕвеѕзда со забавување при половина од патот, патувањето ќе трае 3,6 години.
Полумит: Станува потешко да се придвижи брод побрзо како што се приближува до брзината на светлината
Ова е половина мит затоа што зависи од појдовниот систем. Тоа важи и за оние што гледаат од планетарниот појдовен систем. За оние кои го доживуваат патувањето (во појдовниот систем на бродот) тоа не е точно. И за планетарниот систем и системот на бродот, бродот ќе ја променува брзината според Њутновиот закон забрзувајќи го постепено и малку по малку ќе добива на брзина, кога поместувањето ќе биде поголемо забрзувањето ќе биде огромно. Меѓутоа, во планетарниот систем бродот ќе добива на маса, поради неговата голема кинетичка енергија и еднаквоста на масата и енергијата. Доколку моторите даваат постојан потисок, со што ќе се добие прогресивно помало забрзување поради поголемата маса која е потребна за да се забрза леталото.
Во системот на бродот, забрзувањето ќе се одвива со исто темпо. Сепак, поради Лоренцовата контракција галаксијата околу бродот ќе биде скусена во насока на патувањето и крајното одредиште кое е на огромни растојанија ќе делува дека е поблиску. Патувањето до ова одредиште при подсветлосна брзина ќе биде изводлива за патниците на бродот. Крајно, во системот на бродот, ќе биде можно да се пристигне до кој бил дел во видливиот универзум, без притоа бродот да ја достигне брзината на светлината.
Џудит Лејстер
Џудит Јанс Лејстер (28 јули 1609 - 10 февруари 1660) била сликарка од холандското Златно доба. Лејстер сликала жанровски дела, неколку портрети и мртви природи. Бројот на преживеани дела кои ѝ се припишуваат на неа варира помеѓу 20 и 35.
Гроснојхаузен
Гроснојхаузен (Großneuhausen) — општина во округот Земерда, во сојузната покраина Тирингија, Германија.
Географија
Гроснојхаузен се наоѓа во Тириншката Котлина, а реката Лоса го дели Гроснојхаузен од Клајннојхаузен. Низ селото поминува патот Б85 од Вајмар кон Келеда.
Феникс Хаген
Феникс Хаген е германски кошаркарски клуб од Хаген, кој се појавил од тимот на Втората дивизија на Спрус Хаген (наречен БГ Хаген) во 2004 година. Германската екипа понатаму ја стекнала лиценцата на BG Hagen 2. Овој тим игра во вундеслига про А, на некој начин ова е втора лига. Феникс Хаген не е - како што тврдат медиумите - наследник на екипата Брант Хаген. Клуб кој го наследил клубот Брант Хаген бил ББВ Хаген.
Опиум
Опиумот е супстанција што се добива со засекување (режење) на зелените чашки на посебен вид афион - опиумски афион (Papaver somniferum) од кои истекува млечен сок. Таквиот сок потоа се суши на воздух додека не се добие кафеава смеса.
Особености
Ваквата смеса содржи преку 20 алкалоиди, од кои некои се присутни како слободни, а другите се врзани за сулфурна или меконска киселина. Најголема практична примена имаат четири алкалоиди на опиумот:
Квалитетот на опиумот се одредува според количината на морфинот, и зависи од поднебјето каде се одгледува афионот. Се проценува дека една од најквалитетните сорти афион расте во Македонија и тој содржи меѓу 17 и 22% морфин.
Историјат
Првите пишани податоци за употребата на опиумот потекнуваат уште од најстарата човекова историја, односно од III век п.н.е.
Употреба
Алкалоидите на опиумот се користат во медицината како аналгетици (морфинот сè уште е најефикасниот аналгетик, иако не е најсоодветен поради својствoтo на зависност) за сузбивање на сувото, непродуктивно кашлање (кодеин).
Морфинот е 10 пати посилен од опиумот и тој го отстранува болките и не предизвикува непријатни чувства. Поради ова многу бргу бил прифатен од медицината. Но, сепак тој имал некои несакани ефекти, односно кај луѓето создава зависност (наркоманија). Затоа, сè уште се бара најдобрата верзија на морфин. Хероинот е полусинтетски производ на опиумот, создаден во 1897 година од германската фармацевтска компанија Баер, како смирувачко средство. Тој е околу трипати посилен од морфинот и брзо станал важен лек во медицината. Во Првата светска војна морфинот помагал во олеснувањето на болките за илјадници ранети во борбите. Сепак, многу брзо луѓето сфатиле колку е штетен за здравјето и каква тешка зависност би можел да предизвика.
Производство
Во последните неколку години најголеми производители на опиум во светот се Авганистан, Мјанмар и Лаос, а неговата намена не е за медицински потреби, туку истиот се продава илегално како на нарко-пазарите во светот. Во 2007 година, Авганистан произвел 8.200 тони опиум и тој го снабдува глобалниот пазар на опијати со 93% од вкупното производство во светот.
Полимераза верижна реакција
Полимераза верижна реакција (polymerase chain reaction (PCR)) е техника во молекуларната биологија која се употребува за амплификација на една или неколку копии на ДНК при што се добиваат илјадници до милиони копии на одредена ДНК секвенца.
Постапката е развиена во 1983 од страна на Кери Мулис. PCR сега претставува честа и неопходна техника која се користи во лабораториите за медицински и биолошки истражувања за различни цели. Во 1993, Мулис бил награден со Нобелова награда за хемија заедно со Мајкл Смит за неговата работа за PCR.
Углич
Углич (У́глич) — град во Јарославската област, Русија. Има население од.
Космос-2108
Космос-2108 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 4 декември 1990 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6600 килограми. Космос-2108 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,5 минути, додека аголот на наклонетост на орбиталната рамнина во однос на рамнината на екваторот изнесувала 62,8°. Најголемото растојание од Земјата го достигнал на 320 км, а најмалото на 181.
Хофддорп
Хофддорп (буквално преведен како Главно село ) е главниот град на општината Харлемермеер во покраината Северна Холандија во Холандија. Во 2009 година, населението изнесувало нешто над 73,000 жители. Градот е основан во 1853 година, веднаш по исцедот на Харлермермер. Хофддорп се наоѓа на 52 ° 18 ′ 21,96 ″ N и 4 ° 41 ′ 26,52 ″ E.
Список на екипи и велосипедисти на Џиро д’Италија 2012
Сите 18 UCI ProTeam екипи биле повикани автоматски и се обврзани да настапат, со девер велосипедист во секоја екипа. Четири континентални екипи биле исто така поканети -, , и.
Велосипедистите ќе носат броеви од 1 до 219; првата екипа ќе има броеви од 1 до 9, втората од 11 до 19, итн. Исклучок од ова правило ќе биде екипата, која ќе ги користи броевите од 100 до 107 и 109. 108 бил повлечен од организаторите во спомен на Ваутер Вејлант, кој го носел бројот 108 за време на кобната несреќа на минатогодишната трка.
По возач
Извор:
Старо Село (Здуње)
Старо Село — археолошко наоѓалиште во поречкото село Здуње. Претставува населба и некропола од средниот век. Се наоѓа на 4 км северно од селото, на десниот брег на реката Треска, каде во нива на месен жител е сместена рано средновековна некропола. При обработка, односно проширување на нивата со копачење сопственикот има откопано неколку гробни конструкции со прилози. По кажување на селаните како наоди се појавуваат еден средновековен бронзен прстен со шестокрака звезда и една троребреста железна алатка. Источно од Старо Село се наоѓа месноста Соколица што претставува еден длабок дол со серпентини, а на северните падини на гребенот во карпите има дупки во кои во минатото гнезда свивале белите орли мршојадци. Високо над карпите од длабокиот дол во дабова шума се наоѓа извор на лековита вода. На овој извор доаѓаат луѓе од разни места, а коко благодарност фрлаат пари и оставаат делови од облеката околу изворот. Раносредновековната некропола во Старо Село и припаѓа на мала сточарска населба која била сместена северно од гробиштата, а веројатно тука била средновековната населба Соколовец.
NGC 1176
NGC 1176 — ѕвезда во соѕвездието Персеј, заведена во Новиот општ каталог на длабоконебесни тела.
Откривање
Објектот е откриен на 17 декември 1884 година од страна на Гијом Бигурдан, со помош на рефрактор, чијашто леќа имала пречник од 12 см.
Податоци од набљудување
Според морфолошката класификација на галаксиите, NGC 1176 е од видот *.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 3 ч 4 м 34,8 с, а неговата деклинација, односно висината на лакот на тој агол, + 42° 23' 38".
Други поделби
Проучување на NGC 1176 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 63; додека во Каталогот на основни ѕвезди (GSC) е групиран под бројот 2855. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1618.
Павле I Цариградски
Павле I Цариградски е христијански светец и Цариградски патријарх во периодот од 336 до 340 година.
Павле е роден во. Според христијанската традиција, кога патријархот Александар Цариградски лежел на смртна постела, го прашале кој сака да му биде наследник, на кое тој одговорил: Ако сакате да имате патријарх којшто ќе ве учи и ќе ви блеска со добродетел, изберете го Павле, а ако сакате да имате само убав човек и однадвор украсен, изберете го Македониј..
Народот го избрал Павле. Но ова не им било право на аријанските кривоверци ниту на царотКонстанциј II, кој во тоа време бил во Антиохија. Наскоро Павле бил симнат од престолот, и тој заедно со Свети Атанасиј Велики побегнал во Рим, каде што обајцата биле убаво примени од Папа Јулиј I и од царот Констанс I, кои ги поддржале во нивната православна вера. На писмо од царот Констанс и папата Јулиј, Павле бил вратен на престолот, но кога починал царот, аријанците успеале да го протераат православниот патријарх во Кукуз во Ерменија. Во прогонство Свети Павле еднаш служејќи литургија бил нападнат од аријанците и удавен со омофорот, во година.
Во времето на царот Теодосиј I неговите мошти во 381 година биле пренесени во Цариград, а во 1236 година во Венеција, каде што се наоѓаат и денес.
Клајннојхаузен
Клајннојхаузен (Kleinneuhausen) — општина во округот Земерда, во сојузната покраина Тирингија, Германија.
Географија
Клајннојхаузен се наоѓа во Тириншката Котлина, а реката Лоса го дели Клајннојхаузен од Гроснојхаузен.
Стапка на невработеност што не ја забрзува инфлацијата
NAIRU (англиски: Non Accelerating Inflation Rate of Unemployment) претставува стапка на невработеност при која нема тенденција за забрзување на инфлацијата. Значењето на овој концепт произлегува од долгите временски задоцнувања на монетарната политика, поради кои централната банка мора да биде превентивна, односно да дејствува пред инфлацијата да почне да расте. Еден сигнал за идните промени на инфлацијата е јазот меѓу тековната невработеност и стапката на невработеност што не ја забрзува инфлацијата (NAIRU). Со други зборови, "NAIRU" ја претставува стапката на невработеност на која инфлацијата не се очекува ниту да порасне ниту да опадне.
Дефинирање на краткорочната NAIRU
Концептот на природната стапка на невработеност бил развиен во 1968 година од Фридман и од Фелпс за да се покаже дека нема долгорочен компромис меѓу невработеноста и инфлацијата.
Природната стапка на невработеност е дефинирана како нивото на невработеност кое економијата го има на долг рок во отсуство на структурни промени во пазарот на работна сила.
Концептот "NAIRU" првпат бил развиен во трудот на Модиљани и Пападемос во (1975) и се дефинира како стапка на невработеност што нема тенденција за зголемување или за намалување на инфлацијата. Штајгер и Гордон, ја сметаат "NAIRU" за еквивалент на природната стапка на невработеност.
За целите на монетарната политика, равенката укажува дека е сосема соодветно јазот во невработеноста да се смета како детерминанта на промени во стапката на инфлација, препознавајќи декa другите фактори што се претставени од претходната инфлација и од променливите Zt, исто така, влијаат врз процесот на инфлацијата. Меѓутоа, тековната невработеност често се споредува со пресметаната вредност на "NAIRU", а добиениот јаз меѓу нив се смета за индикатор на инфлацискиот притисок. Под силно влијание на тој поглед, ако творците на монетарната политика сакаат да ја намалат инфлацијата, треба да го зголемат нивото на невработеност над "NAIRU", додека ако инфлацијата е на посакуваното ниво, монетарната политика треба да спречи невработеноста да не падне под "NAIRU".
"NAIRU" како референтна точка за невработеност
Δπ = (1200/k) log (Pt+j+k / Pt+j) – 100log(Pt/Pt-12)
- разлика меѓу тековната годишна инфлација и инфлацијата во рамката на економската политика, каде што Pt е ценовното ниво во месецот t
Оваа краткорочна "NAIRU" не претставува процена на долгорочната рамнотежа на природната стапка, туку на референтната стапка која го претставува нивото на тековната невработеност, кое би кореспондирало со прогнозата за непроменета инфлацијата во рамката на политиката. Краткорочната "NAIRU" е поврзана со претходните вредности на невработеноста, инфлацијата и кои било други променливи што помагаат да се предвидат промените во инфлацијата, т.е. краткорочната "NAIRU" може да претрпи значителни промени, дури и ако природната стапка на невработеност е константна.
Целна функција со инфлацијата
Во 1997 година, Свенсон создал едноставен општ модел на невработеност и инфлација, со производствен јаз. Покрај инфлацијата (π) и јазот во невработеноста (ũ), моделот содржи егзогена променлива (x) и променлива (r) за контрола на монетарната политика.
Свенсон покажал дека решението добиено на овој начин е еквивалентно на динамичното решение за модел во кој таргетот е пондериран збир од сите идни квадратни отстапувања на инфлацијата од таргетираното ниво. Бидејќи варијансата на инфлацијата не зависи од променливата на монетарната политика, резултатот се одредува преку случајот на сигурен профит кој инвеститорот го заменува за потенцијално поголем профит со одреден ризик (certainty equivalence), т.е. оптималното правило може да се добие така што очекуваната инфлација ќе се изедначи со таргетот (π*) и ќе се одреди вредноста на променливата која ја претставува монетарната политика. Оптималната вредност на променливата за монетарната политика се добива преку равенката (9), прикажана на сликата. Равенката (9) е варијанта на Тејлоровото правило од 1993 година, но се разликува во тоа што се изразува во однос на невработеноста, а не во однос на производството. Згора на тоа, равенката дозволува референтната точка за монетарното затегнување во однос на нивото на невработеност да биде краткорочната "NAIRU", а не фиксната природна стапка. Всушност, таа варијанта на Тејлоровото правило собира дополнителни информации што помагаат во предвидувањето на инфлацијата за да се постигне оптимално одредување на инструментите на политиката.
Дури и во ова релативно едноставно одредување, краткорочната "NAIRU" (nt), не претставува константа, туку претставува функција на егзогената променлива (x). Ако минатите вредности на инфлацијата, невработеноста и променливата на монетарната политика се појавуваат во равенките (5) и (6), нивната улога во правилото за монетарната политика - а поради тоа и во дефиницијата за краткорочната "NAIRU" – ќе биде слична со таа на (x) во моделот. Ако единствената променлива што помага да се предвиди инфлацијата, освен стапката на невработеност, е константа, тогаш "NAIRU" ќе биде константна. Како и (ũ), краткорочната "NAIRU" од теоретскиот модел се мери во однос на (ũ).
Равенката (9) помага да се разјасни правилната употреба на "NAIRU" за целите на монетарната политика. Целта на монетарната политика не е да ја насочи невработеноста кон "NAIRU", која е привремена и променлива референтна точка, туку да го искористи јазот во "NAIRU" – невработеноста како индикатор за насоката во која треба да се движи инструментот на монетарната политика, преку износ пропишан од коефициентите на моделот. Исто така, индикаторот за јазот во "NAIRU" не треба да се толкува одделно, туку мора да се спореди со ефектот врз оптималното одредување на инструментот на монетарната политика што е индициран од другиот индикатор, кој, исто така, е вклучен во функцијата на реакцијата, а тоа е отстапувањето меѓу реалната и таргетираната инфлација.
Може да се извлечат одредени заклучоци и за знакот на коефициентот (x) во дефиницијата за "NAIRU", врз основа на тоа дали (x) претставува ефект на понудата или на побарувачката. Ако (х) претставува ефект на понудата (како нафтен шок), тогаш a3 и  b3  ќе го имаат истиот знак. Бидејќи другите параметри од равенката (10) имаат познати вредности, двата члена во коефициентот ќе се компензираат, а крајниот ефект од (х) ќе биде нејасен. За споредба, ако (х) претставува ефект на побарувачката, тогаш a3 и b3 ќе имаат спротивни знаци, а двата члена ќе имаат улога на поткрепување. Знакот на ефектот е позитивен ако променливата за побарувачката (х) ја зголемува инфлацијата и обратно. Шокот на побарувачката што ја зголемува инфлацијата ќе предизвика повисока вредност на краткорочната "NAIRU", што имплицира поголемо затегнување со оглед на истата вредност на невработеноста.
Шоковите на понудата и на побарувачката, исто така, имаат различни ефекти во однос на оптималното поставување на променливата за монетарната политика. Акумулирањето на ефектите од понудата ќе се стреми кон насочување на невработеноста и на инфлацијата во ист правец, создавајќи компензирачки ефекти во равенката (9). Меѓутоа, акумулираните ефекти врз побарувачката ќе ги насочат инфлацијата и невработеноста во различни правци, предизвикувајќи јасна реакција на политиката. Поради тоа, ефектите на побарувачката што ја зголемуваат инфлацијата треба да поттикнат затегнување на монетарната политика.
"NAIRU" и создавање монетарна политика: последици од неодреденоста на параметрите
Неодреденоста на ефектот од невработеноста врз инфлацијата доведува до приспособување на краткорочната "NAIRU" за да се пресмета референтната точка за монетарното затегнување во однос на нивото на невработеност. Згора на тоа, неодреденоста на ефектот од невработеноста врз инфлацијата го менува пондерот на инфлацискиот јаз во правилото за монетарната политика. Неодреденоста на ефектот од променливата за монетарната политика доведува до намалување на реакцијата на оваа променлива.
Неизвесноста при изборот на моделот може да има битни ефекти врз формата на правилото на моентарната политика. Конкретно, ако се користи константна "NAIRU" – што се случува ако "NAIRU" се гледа како долгорочен концепт – така што се игнорира информацијата за состојбата на економијата, која може да се икористи за да се предвиди инфлацијата, перформансите на правилото за политика може да бидат значително полоши. Згора на тоа, изоставувањето на релевантните променливи што помагаат да се предвиди инфлацијата ја зголемува неодреденоста на ефектот од невработеноста врз инфлацијата.
Емпириски пресметки за краткорочната "NAIRU"
На сликата 1.а е претставен јазот меѓу краткорочната "NAIRU" и невработеноста (јазот е означен на тој начин што позитивната вредност укажува на тоа дека монетарната политика треба да се затегне) и нивото на инфлација (12 претходни месеци) на случајот на САД, почнувајќи од 1992 година. Од јуни 1992 до крајот на 1993 година се забележува намалување на невработеноста, а во меѓувреме, се намалувала и инфлацијата при што тој тренд продолжил и во почетокот на 1994 година. Почнувајќи од 1994 година, јазот во "NAIRU" станал позитивен и се задржал како таков до почетокот на 1995 година, укажувајќи на потребата од затегнување на монетраната политика. Згора на тоа, инфлацијата престанала да опаѓа и останала на нивото од 3%. Комбинацијата од тие два фактори е доследна со монетарно затегнување кое било спроведено од Федералните резерви во текот на 1994 година и во почетокот на 1995 година. Оттогаш, јазот во "NAIRU" навестил одреден притисок за двојно затегнување, во 1996 и 1997 година. Во првиот случај, притисокот од јазот во "NAIRU" бил придружен со пораст на инфлацијата. Иако инфлацијата опаднала на крајот на годината, таа епизода може да изгледа прилично недоследна со отсуството на дополнително затегнување.
Сликата 1.б дава една причина за тој резултат. Таа ги прикажува резултатите од повторувањето на анализата од Сликата 1.а, но со употреба на базичната инфлација (инфлација без храна и енергија) наместо вкупната инфлација. Базичната инфлација обично претставува подобар сигнал за постојаните промени на инфлацијата отколку вкупната инфлација. Сликаta 1.б го прикажува нивото на базичната инфлација и јазот меѓу невработеноста и краткорочната „NAIRU“. Споредбата на двата дела од сликата 1 (а и б) укажува на тоа дека ефектот од употребата на базичната инфлација за пресметката на јазот во „NAIRU“ е незначителен. Но, базичната инфлација опаѓала во 1996 година во споредба со растечката вкупна инфлација, а овој пад можеби ги избалансирал сигналите за затегнување од јазот во NAIRU.
Овие емпириски резултати укажуваат на тоа дека краткорочната "NAIRU", навистина, е корисен концепт кој може да се користи од творците на монетарната политика, особено во одлучувањето за тоа како треба да се води монетарната политика. Меѓутоа, постојат одредени суптилни проблеми за тоа како концептот на краткорочна "NAIRU" може да се искористи правилно:
"NAIRU" претставува многу корисен концепт, но само во случај кога се користи правилно. Краткорочната "NAIRU" е корисна конструкција затоа што им дава увид на творците на монетарната политика за тоа што може да се случи со инфлацијата во иднина. Освен тоа, моделот "NAIRU" укажува дека творците на монетарната политика можеби ќе сакаат да го избегнат впечатокот дека целта на политиката е да ја зголеми невработеноста кога ќе опадне под "NAIRU" или да ја намали која е над "NAIRU". Ако економската политика се набљудува на тој начин, може јавноста да се наведе на помислата дека творците на монетарната политика се против ниска невработеност, што може да ја намали поддршката за напорите на централната банка да ја контролира инфлацијата.
Лајош Енглер
Лајош Лала Енглер ( - ) — поранешен југословенски и српски кошаркар и педагог, кој настапувал за кошаркарската репрезентација на Југославија.
Кариера
Кариерата ја започнал во Пролетер од Зрењанин, кој потоа се натпреварувал во Првата лига на Југославија. Во 1948 година се преселил во белградски Партизан каде играл до 1953 година. Следната година се вратил во Пролетер, каде ја завршил кариерата во 1963 година.
Со Пролетер го освоил југословенското првенство во сезоната 1956. Енглер бил член на познатата „Пролетерска петорка“, во која биле Милутин Миња, Љубомир Катиќ, Душан Радојчиќ и Вилмос Лоци.
Тој бил член на југословенската репрезентација на Светското првенство во кошарка одржано во 1950 година во Буенос Аирес, каде што во просек постигнувал по еден поен по натпревар во три натпревари. На Европското првенство во кошарка 1953 година во Москва, Енглер имал просек од 6,5 поени во осум натпревари за југословенската репрезентација и 5,8 поени во пет натпревари на Светското првенство во 1954 година во Рио де Жанеиро. За југословенската репрезентација, Енглер, исто така, учествувал на Европското првенство во кошарка во 1957 година, одржано во Софија, каде што просечно постигнувал 4,8 поени на девет натпревари. За југословенската репрезентација одиграл вкупно 78 натпревари.
По завршувањето на кошаркарската кариера бил професор по германски јазик во гимназијата Зрењанин. Починал на 1 мај 2020 година во Зрењанин.
Валтер Андреас Шварц
Валтер Андреас Шварц (германски: Walter Andreas Schwarz, 2 јуни 1913 - 1 април 1992) бил германски пејач, писател, комичар, преведувач за Би-Би-Си и автор на радио драма.
Роден е на 2 јуни 1913 година во Ашерслебен. Го напушти родниот град по дипломирањето во 1932 година и се преселил во Виена за да студира германска литература и музика. Поради еврејско потекло со своето семејство, тој бил однесен во кампот во 1938 година.
Неговиот врв во кариерата беше во 1956 година, кога учествуваше на Евровизија 1956 со песната „Во чекалната за големата среќа“(Im Wartesaal zum großen Glück), што беше повеќе рецитативна. Резултатот остана непознат, но според книгата на Симон Баркли песната била завршена од другата. Тој е исто така првиот претставник на Германија на Евровизија.
Откако живеел во Лондон долго време, умрел на 1 април 1992 година во Хајделберг. Во 1995 година албум со проза стихови од Ерик Мухам бил издаден од Шварц.
Манастир Воведение на Пресвета Богородица (Јашуња)
Манастирот Воведение на Пресвета Богородица во Јашуња е женски манастир и се наоѓа во Голема Њива, кај Јашуња, на територијата на градот Лесковац. Припаѓа на Нишката епархија на Српската православна црква. Изграден бил во 1499 година и претставува недвижно културно богатство како споменик на културата од големо значење.
Манастирите Воведение на Пресвета Богородица и машкиот Св. Јован Крстител во науката формираат целина позната како „Јашуњски манастири“.
Положбата на манастирот
Манастирот лежи на падина низ која тече потокот Бела вода-Бела река, кој некои го нарекуваат Јашуњка. Оваа долина се нарекува уште и „Манастирска долина“. Местото каде се наоѓа локацијата на манастирот се нарекува „Градиште“ и се наоѓа во близина на левиот брег на споменатата река и долина.
Околината на манастирот е пријатна, тивка, обрасната со зеленило и шумски вековни букви со водотек што тече од каменот возводно од манастирот.